Langs die pad | SkalkSkryf
« Ons bring die plaag
Augustus 27, 2012 deur Louwie
Langs die pad by Bronkhorstbaai, naby Bronkhorstspruit (Dronkwordspruit?) het Anton Smit hierdie beeld opgerig om sy werk (en werf) te adverteer. Sou nice wees om so `n beeldjie voor my hek staan te maak.
Ry laasweek deur Ellisras/Lephalale (lekkerlepelê?), verby die nuwe kragstasie wat gebou is waar daar baie steenkool is, maar geen water nie. Die ingeneurs het skynbaar nie gedink water is baie belangrik nie.
Die dooie ou dorpie weet nie wat hom getref het nie. Op `n Dinsdag lyk die plek soos Johannesburg op spitstyd. Ons sit elke nou en dan in `n verkeersknoop vas. En elke Jan-Rap en sy mater het al wat bouval op sy erf is omskep in `n “gastehuis”. Vir `n bord kos wat die Griek op die hoek om etiese redes nie aan sy klante sal voorsit nie, betaal jy R75, en vir 2 beddens wat in `n dubbel garage staangemaak is betaal jy R300 per persoon/bed vir die nag. As dit pap reën moet jy skep, en skep, die skep die mense. Van die skugter huisvroutjie tot die sigaarsuigende tenderpreneur melk die sisteem vir elke laaste druppel.
Op die boer se plaas loop die koedoes om die huis rond en wag vir kos. Tot 40 bulle draf agter die bakkie wat die kos aanry aan. Steenbokkies staan rustig onder die bome en kyk vir jou. By elke suiping staan `n trop koedoes en wag vir kos, want dit is droog en boere moet hulle beeste en bokke voer van nou af tot Januarie of Februarie volgende jaar wanneer die eerste reëns weer verwag word.
Hulle sorg vir hulle bokke want vir `n bul met trofee horings kan hy R10,000 kry in die jagseisoen. Dit natuurlik net as die boer nie self slagoffer van die “jagters” word nie. Die ou wat ons besoek boer op `n plaas waar sy oom keelaf gesny is vir die R300 wat hy in sy kluis gehad het.
Dis `n harde wêreld, gemaak vir harde mense. Ek dink nie ek sou dit as boer daar oorleef het nie.
Volgende keer sal ek my kamera saamvat.
Posted in Louwie | Tagged bosveld, Ellisras, Jag, Lephalale | 6 Kommentaar
op Augustus 27, 2012 at 7:00 nm murphy
Afrika is darem net ‘n vreemde, vreemde plek.
op Augustus 27, 2012 at 9:12 nm Joh
Dis ‘n moerabiese monument daai. Lyk so al of dit ‘n Annunakie kan wees.
op Augustus 28, 2012 at 3:12 nm Bertus!
So gaan dit op Ellisras:
op Augustus 29, 2012 at 7:41 nm Louwie
Is `n harde plek Murphy. `n Vreemde ding is dat die goedheid nog hartroerend so kol-kol deurslaan.
op Augustus 29, 2012 at 7:44 nm Louwie
Kan ou Marduk nogal sien in die beeld Joh. Dit staan ten minste 16 meter hoog, voestuk ingesluit.
Nou wonder ek hoe lank dit daar in die veld gaan bly staan voor slopers dit vir skroot gaan afbreek en wegdra. Ek huil my dood want dis `n pragtige stuk werk.
op Augustus 29, 2012 at 8:02 nm Louwie
Ja Bertus, van Lepelê-wat-ook-al, tot Marikana tot Kayalitsha, en moontlik New York, oral waar die mense woeker gaan dit so.
Seker niks verkeerd daarmee nie. Is ons aard om te plunder.